Aki Nikkinen

**Aki Petteri Nikkinen** on Sami Uotilan esittämä hahmo televisiosarjassa Salatut elämät, jossa hän on ollut mukana vuosina 1999-2002 sekä jälleen vuodesta 2014 lähtien. Hahmon ensiesiintyminen tapahtui sarjan ensimmäisessä jaksossa, joka esitettiin 25. tammikuuta 1999. Hän poistui sarjasta ensimmäisen kerran tammikuussa 2002, kunnes teki paluun takaisin yli kahdentoista vuoden poissaolonsa jälkeen lokakuussa 2014. Aki poistui hetkeksi elokuussa 2020, mutta palasi takaisin saman vuoden syyskuussa.

## Yleistä Akista

Akista löytyy huumoria, osaa juonitella ja pistää häntä tyhmemmät kuriin. Hän on ollut mukana hämäräbisneksessä ja istunut vankilassa. Lapsuudessa Aki on kokenut kovia, sillä hän asui sijaiskodeissa ja joutui äitinsä seksuaalisesti hyväksikäyttämäksi. Akin kova kuori on pettänyt vuosien mittaan useamman kerran.

## Elämä sarjassa

Sarjan alussa Aki perusti ystävänsä Markus Ekholmin kanssa Pihlajakadun läheisyyteen Barbaari-nimisen kahvilan, jossa myös työskenteli. Alkuaikoina Akilla on ollut juttua muun muassa Laura Kivirannan kanssa, joka on toiminut Akin asianajajana tämän ollessa tekemisissä virkavallan kanssa. Lisäksi Akilla oli aitoja tunteita molemmin puolin Jenni Vainion kanssa, mutta he eivät koskaan ehtineet aloittaa suhdettaan kunnolla, koska Jenni joutui saksalaiseen vankilaan.

Tammikuussa 2002 Aki oli menossa naimisiin Markuksen äidin Karinin kanssa ja sai tietää olevansa Markuksen velipuoli, sillä Aki on Markuksen isän Eerikin avioton lapsi. Markus tajusi Akin olevan Karinin rahojen perässä, joten päätti keskeyttää Akin ja Karinin häät purjeveneellä. Aki päätyi tappelemaan Markuksen kanssa kalliolle, jolloin Aki tiputti Markuksen alas veteen. Hän luuli tappaneensa tämän, myi Barbaarin Elina Taalasmaalle markalla ja karkasi maisemista rahtilaivalla.

Akia pidettiin Tyyne Puustisen murhaajana useamman vuoden ajan, kunnes tammikuussa 2019 tämän murhaajaksi selvisi Tyynen lapsenlapsi Tero.

Lokakuussa 2014 Aki teki paluun, jolloin selvisi tämän olevan Monica Mustavaaran aviomies. Monica oli kuitenkin tekemässä avioeroa, josta Aki ei ollut yhtä mielissään. Lopulta avioero astui voimaan. Selvisi myös, että Monica oli toiminut escorttina Akin seuralaisbisneksessä. Akin seuralaisbisnekseen erehtyi myös kodittomaksi jäänyt Eva Tamminen, mutta hän lopetti hommansa jouduttuaan Heikki Pohjosen raiskaamaksi. Akilla on majatalo Amandan yläkerrassa Vinotar-niminen viinien maahantuontiyritys. Päätösjaksossa 2015 selvisi, että Akilla on Alissa-niminen tytär, joka muuttikin samalla asumaan isänsä luokse. Alissan äitiä ei ole sarjassa kerrottu.

Aki tutustui Amandan omistajan Helena Kuulan kanssa ja he alkoivat seurustelemaan. Todellisuudessa Akilla ei ollut tunteita Helenaa kohtaan, vaan hänen tarkoitus oli juonitella majatalo itsellensä. Kaksikko meni naimisiin ja Helena vaihtoi sukunimensä Kuula-Nikkiseksi. Marraskuussa 2015 Helenalle kuitenkin paljastui Akin hämäräpuuhat ja ampui Akia rintaan. Aki joutui sairaalaan ja Helena karkasi maasta. Akin jalat halvaantuivat luodin vaurioittaessa hänen selkärankaansa. Hänen fysioterapeuttina toimi Peppi Puolakka, jonka kanssa heille kehkeytyi suhde. Tämä kuitenkin lopulta päättyi eroon keväällä 2016. Sittemmin Akilla oli lyhyt suhde vihamiehensä Ismo Laitelan ex-vaimon Kristiina Pohjosen kanssa. Aki jopa asui Ismon luona hetken aikaa.

Vuoden 2018 tammikuussa Aki oli tapaamassa sairaalassa olevaa äitiänsä Salme Hämäläistä. Kun he halasivat sovittuaan välinsä, sai Aki takauman, jossa selvisi, että hänen äitinsä oli se, joka käytti häntä lapsena seksuaalisesti hyväksi. Lopulta Salme sai sydänkohtauksen ja menehtyi. Camilla Mustavaara lohdutti Akia vaikeina aikoina ja heidän välille kehkeytyi suurempia tunteita, vaikka kaksikolla olikin oikeastaan vain seksisuhde. Aki ja Alissa huijasivat Camillalta rahaa, jonka vuoksi Camilla palkkasi Seireeni-nimisen palkkamurhaajan tappamaan kaksikon. Kun Camilla alkoi seurustelemaan Akin kanssa, yritti Camilla perua Seireenille tehtyä käskyä. Hän ehti estää Akin kuoleman, mutta sai kuulla Alissan joutuneen sairaalaan myrkytetyn viinin seurauksena. Camillan onneksi tästä epäiltiin Alissaa vainonnutta Sergei Kuulaa. Koska Camilla luuli toisin, niin hän häipyi maisemista syyskuussa 2018. Palattuaan takaisin parin kuukauden päästä, oli hän mennyt Lontoossa naimisiin Noel Axelssonin kanssa. Tästä Aki ei ollut mielissään.

### Helikopterionnettomuus

Maaliskuussa 2020 Camillan ja Noelin avioliitto päätyttyä eroon, oli Camilla lähdössä pois maisemista, mutta Aki kerkesi estää naisen aikeet. Aki ja Camilla päättivät aloittaa suhteen, mutta pian Camilla tunnusti Akille palkanneensa aikoinaan Seireenin tappamaan Akin ja Alissan. Uutinen ei miellyttänyt Akia, joten kaksikko etääntyi joksikin aikaa, kunnes sopivat välinsä ja päättivät mennä naimisiin päätösjaksossa 2020. He pyysivät helikopterin ohjaajaa kiertämään Pihlajakadun kautta ennen kuin he menevät lentokentälle. Pihlajakadun yläpuolella helikopterissa ilmeni vika, joka alkoi syöksyä maata kohti. Se tippui suoraan auton päälle, jonka kyydissä Sanni, Tale ja Ilja olivat. Perhe menehtyi onnettomuudessa. Aki ja Camilla kuljetettiin tajuttomina sairaalaan, ja molemmat vaipui koomaan elokuussa 2020.

### Koomasta heräämisen jälkeen

Syyskuussa 2020 Aki heräsi koomasta ja pyysi lääkäriänsä Susu Honkasta olemaan kertomatta heräämisestään kenellekkään läheiselle, etenkään Mustavaaroille. Kun Aki kuuli Mustavaarojen aikeista lopettaa Camillan hoidot, ilmeistyi Aki paikalle ja kielsi heitä tekemästä niin. Aki vaatii saada Camillan hoitoihin liittyvät oikeudet itselleen. Eräänä hänen keinoista oli itsemurhakirje, jonka Monica näki ja tuli huolestuneena Akin luokse. Monica kuitenkin tajusi Akin valehtelevan. Aki otti asianajajakseen Noel Axelssonin ja he haastoivat Mustavaarat oikeuteen.

Viime aikoina Aki on alkanut tapailla Susu Honkasta.